rlitschk/wikidir huggingface dataset:
Wendell Reid Corey (* 20. März 1914 in Dracut, Massachusetts; † 8. November 1968 in Woodland Hills, Los Angeles, Kalifornien) weer en US-amerikaanschen Schauspeler un Politiker. Corey weer de Söhn vun den Schauspeler Milton Rothwell Corey un Julia Etta McKenney. Na School gahn is he in Springfield, woneem he sien Afsluss maakt hett. He heet toeerst bi’t Theater sien Loopbahn maakt, woneem he Enn vun de 1930er Johren sien latere Ehfro Alice Wiley drapen hett. MIt ehr harr he veer Kinner. 1942 geev he sien Debüt an’n Broadway mit dat Stück Comes The Revelation. He speel eerst eenige Nevenrullen un haar 1945 mit Dream Girl sien eersten groten Spood in en Hööftrull. Dorbi weer he vun den Produzent Hal B. Wallis för Hollywood opdeckt. Corey hett dorophen en Verdrag bi Paramount Pictures ünnerschreven. Sien eerste Filmrull speel he 1947 as Verbreker in Desert Fury, de in de Vereenigten Staaten veel Spood harr. Wiel sien korte Loopbahn bi’n Film hett he mit vele bekannte und beropene Stars tosamen speelt, as to’n Bispeel in den Hitchcock-Film Rear Window an de Siet vun James Stewart. Faken weer he in Westernfilmen to sehn. Vun 1961 bit 1963 weer he Präsident vun de Academy of
Över de Tiet geev dat vele Sturmfloten, de den Naam Allerhilligenfloot kregen hebbt, grote Allerhilligenfloten weren Allerhilligenfloot 1170 Allerhilligenfloot 1304 Allerhilligenfloot 1436 Allerhilligenfloot 1510 Allerhilligenfloot 1532 Allerhilligenfloot 1570 Allerhilligenfloot 1582 Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Oscars 1956 sünd an’n 21. März 1956 in’t RKO Pantages Theatre in Los Angeles un in’t NBC Century Theatre in New York City vergeven worrn. Dat weer de 28. Oscar-Vergaav, bi de de Filmen ut dat Vörjohr – also vun 1955 – ehrt worrn sünd. Disse Vergaav weer vun Jerry Lewis (Los Angeles) un Claudette Colbert as ok Joseph L. Mankiewicz (New York) modereert. De spoodriekste Film dat Johr weer Marty, de in veer Kategorien wunnen hett. Mit acht Kategorien weer he ok ünner de dree an’n fakensten nomineerten Filmen. De annern beiden weern Love Is a Many-Splendored Thing (dt.: Alle Herrlichkeit auf Erden) un The Rose Tattoo (dt. : Die tätowierte Rose). Harold Hecht för Marty Buddy Adler för Love Is a Many-Splendored Thing (dt.: Alle Herrlichkeit auf Erden) Leland Hayward för Mister Roberts (dt.: Keine Zeit für Heldentum) Fred Kohlmar för Picnic (dt.: Picknick) Hal B. Wallis för The Rose Tattoo (dt.: Die tätowierte Rose) Delbert Mann för Marty John Sturges för Bad Day at Black Rock (dt.: Stadt in Angst) Elia Kazan för East of Eden (dt.: Jenseits von Eden) Joshua Logan för Picnic (dt.: Picknick) David Lean för Summertime (dt.: Traum meines Lebens) Ernest Borgnine
George Tomasini (* 20. April 1909 in Springfield, Massachusetts, USA; † 22. November 1964 in Hanford, Kalifornien) weer en US-amerikaanschen Filmeditor. Tomasini hett toeerst eenige Johren bi Paramount Pictures ünner Verdrag stahn. Denn hett he vör allen för Alfred Hitchcock arbeit, anfungen mit den Film Rear Window. In sien Loopbahn hett he dreeuntwintig Speelfilmen sneden, dorvun negen Filmen för Hitchcock. 1960 weer he för sien Arbeit an North by Northwest för den Oscar in de Kategorie Best Snitt nomineert. Tomasini bleev 1964 unvermodens an en Hartinsuffizienz dood. He weer vun 1947 bit toletzt mit de Schauspelersche Mary Brian verheiraat. George Tomasini in de Internet Movie Database (engelsch) Normdaten: GND: 1236538781 (OGND, AKS) | LCCN: no92015233 | VIAF: 43865785 | Wikipedia-Personensöök
Edith Head (* as Edith Claire Posener an’n 28. Oktober 1897 in San Bernardino, Kalifornien; † 24. Oktober 1981 in Los Angeles) weer en US-amerikaansche Kledaaschmakersche, de ruchweg dusend Filmen mit ehr Kledaaschutarbeiten versorgt hett un dorför 35 mol för den Oscar nomineert weer. Bit hüüt is se dormit de spoodriekste Kledaaschmakersche in de Historie vun de Acedamy Awards. Edith Head weer de Dochter vun Max Posener un Anna E. Levy. In’t Johr 1919 hett se an de University of California in Berkeley en Bachelor in dat Fack Franzöösch afslaten un möök 1920 en Master an Stanford University in romaansche Spraken. In Los Angeles hett se ehr Studien an’t Otis Institute un an de Chouinard Art School wieterföhrt. In de 1920er Johren weer se Schoolmeestersche för Franzöösch un Kunst an de Hollywood School for Girls. 1923 hett se Charles Head heiraat, vun den se sik aver 1936 wedder scheden laten hett. In 1923 hett se ok för en korte Tiet as Schauspelersche versöcht, stell denn aver fast, dat ehr dat Sniedern vun Filmkledaasch veel mehr toseggen de. Ünner dat Regeer vun den Designer Howard Greer hett so to’n eersten mol för Paramount Pictures arbeit. Vun 1927 an weer de Assistentsche
Glenfiddich (achtern mit en hard „ch“ as in „Wacht“ [ɡlɛnˈfɪdɪx], schottisch-gäälsch Gleann Fhiodhaich, „Hirschdaal“) is en Whiskybrenneree bi Dufftown in’n ehmoligen County Banffshire in Schottland. De Brenneree Glenfiddich liggt in’t Daal mit den glieken Naam in’t Speyside-Rebeet in de schottischen Highlands. Se weer 1886 vun William Grant un sien Famillie grünnt. De Brennblaas stammt ut de ollen Cardhu-Brenneree. De eerste Whisky-Produkschoon füngt to Wiehnachten 1887 an. Siet de Tiet produzeert de Brenneree an’n glieken Oort mit dat sülve Produkschoonsverfohren mit een vun de lüttsten Brennblasen vun de schottischen Brennereen. Bit hüüt is dat Ünnernehmen in’n Besitt vun de Familie Grant. In’t Johr 1963 künn in de Destille keen Blend-Whisky mehr herstellt warrn, vunwegen dat keen Grain-Whisky mehr levert worrn is. De Familie hett dorophen beslaten, den Ehisky ut rein Gassenmolt aftofüllen un to verköpen. Dormit füng dat moderne Vermarkten vun den Single-Malt-Whisky an, as dat vundaag begäng is. Glenfiddich tellt to de spoodrieksten Whiskyherstellers. De Marke Glenfiddich is meist op de helen Welt to kriegen un an de tyypschen dreeeckigen Form vun de Buddels to kennen. In’n Smack is de Whisky teemlich mild un wennt sik dormit an en brede Mengde vun Kunnen. Dat Water vun de Brenneree stammt ut
Balvenie is en Whiskybrenneree bi Dufftown, Banffshire, Schottland. De Brenneree Balvenie is 1892 vun William J. Grant grünnt worrn, de ok al de Glenfiddich-Brenneree grünnt harr. Se ünner de Glenfiddich-Distille an de Häng vun de Convals in de Neeg vun den Oort Dufftown. Op dat Rebeet vun Glenfiddich gifft dat mit Kininvie noch en drüdde Brenneree, de in’t Johr 1990 apen maakt hett. Balvenie is en fröheren Naam vun den Oort Dufftown. In de Neeg kann een ok hüüt noch de Ruinen vun’t Balvenie Castle besöken. De Brenneree weer mit bruukte Brennblasen vun de Destillen Lagavulin un Glen Albyn utrüst, vunwegen dat dat weniger kösten de. De eerste Brennloop weer an’n 1. Mai 1893. De Tall vun de Brennblasen weer in’t Johr 1957 op veer opstockt, de Brenneree sülvst weer 1965 un 1971 renoveert un utboet. Eerst weern noch mol twee Brennblasen inricht, un later noch een wietere. Intwüschen arbeit de Destille mit negen Brennblasen. Dat Water to’n Brennen stammt ut de öörtlichen Robbie-Dubh-Borns, de sik de Brenneree mit Glenfiddich delen deit, jüst so as de Ketelsmeed un annere Warksteden. Ok de Brennmeester David Steward is för beide Brennereen tostännig. Vun dat verbruukte Molt schüllt vundaag blots noch 15 %
Life or Something Like It is de Titel vun en US-amerikaansche romantisch Filmkummedie ut dat Johr 2002 vun den Speelbaas Stephen Herek. De Hööftrull weer mit Angelina Jolie besett. Lanie Kerrigan föhlt sik goot, vun wegen dat ehr Leven afsluut perfekt is – dat denkt se tomindst. Se hett en feine Wahnung un arbeit as Feernsehreportersche för en öörtlichen Senner in Seattle. Bito steiht se kort för en ne’e Steed, de för ehr en grote Chance dorstellt. Un denn is se ok noch mit en spoodrieken, beropenen Baseballspeler tosamen. Denn aver geiht ehr hele Welt op’n Slag kopphaister, as ehr de Prophet Jack – de op de Straat leevt un vun sik sülvst seggt, dat he Biller ut de Tokumst sehn deit – bi en Interview för en Reportaasch vertellt, dat se in een Week doodblieven warrt. Eerst glöövt se nich an sien Vörrutseggen, man as sik annere Saken bewohrheiten doot, de he seggt hett, kriggt se dat mit de Angst. Se versöcht gegen die Biller vun den Prophet antogahn, mutt sik aver dormit affinnen, as ok de tweete Vörrutseggen indrapen deit. Se versöcht nu, ehr Leven to ännern un gifft sik Möh allens natoholen, wat se in ehr Privatleven
Disse Artikel is man blots en Stubben. Du kannst Wikipedia helpen un em verbetern. De PUC-MG is en Universität in Belo Horizonte, Minas Gerais, Brasilien. De Grünnen geiht torüch up dat Johr 1958. pucminas.br, PUC Minas em números http://www.pucminas.br/destaques/ Pontifícia Universidade Católica de Minas Gerais. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de PUC-MG (Portugeesch)
De Telegrafenbarg is en Barg bi Klint in de Gemeen Heckthusen, de 44 m över de See hoog reckt. De Öörd ümto sünd Bornbarg in’n Noordoosten, Heckthusen in’n Oosten, Klint in’n Süüdoosten, Lohmöhlen in’n Süüdwesten un Ihlbeek in’n Noordwesten. De Telegrafenbarg is de höögste Steed in de Ümgegend. Den Naam hett de Barg 1837 kregen, as de Hambörger optische Telegraf inricht worrn is. Vörher is de Barg Klintbarg nöömt worrn. De optische Telegraf bestünn ut en Reeg von Signalanlagen twüschen Cuxhoben un Hamborg, över de Narichten (vör allen över Scheep, de in de Elv inlopen deen) schickt worrn sünd. Düsse Signalanlagen stünnen an besünners hoge Punkten, so dat de wiedhen to sehn weren. Dat weer nödig, üm mit mööglichst wenig Signalanlagen uttokamen. De Naversignaals weren de Fahlbarg in’n Noordwesten in Dobrook un in’n Süüdoosten op’n Hogenwedel bi Stood. 1846 is noch en Dwarslien inricht worrn, de de Statschoon op’n Telegrafenbarg över Loomst, Beers un Elm mit de Statschoon Bremerhoben von de Optische Telegrafenlien Bremen-Bremerhoben verbunnen hett. De Bedriev is denn 1849 instellt worrn, nadem 1848 twüschen Cuxhoben un Hamborg en elektrischen Telegraf inricht worrn is, de de Narichten veel lichter un gauer överdregen kunn.
De Trochel is en Holt in’n Landkreis Rodenborg un in’n Besitt von de Neddersassischen Landsforsten. Fröher weer dat ok en Riddergood. Dör den Süden von’n Trochel flütt de Wiedau un en Stück na Noorden to flütt de Veers. Dat Good Trochel liggt an’n Trochelbeek, de in de Wiedau münnt. De Öörd ümto sünd Hemslingen un Söhlingen in’n Oosten, Moordörp in’n Süüdoosten, Bellen, Roosbrook un Nee-Bretel in’n Süden, Bootel in’n Süüdwesten un Brookel in’n Noordwesten. Trochel kummt toeerst 1220 as Trochle in en Oorkunn vör, in de de Bischop von dat Bisdom Veern, Iso, dat Lehn över den Hoff Trochel an de Ridders Friedrich un Heinrich von Trochle geven hett. Fröher weer dat Land vör allen Heid un deelwies Moor. Eerst as dat Good Trochel 1880 in’n Besitt von’n Prüßen övergahn is, is dat Land opforst worrn. In’n Eersten Weltkrieg sünd 2 Soldaten ut Trochel fullen oder vermisst. De dree Meter hoge Lustbarg is en oold Hünengraff, dat 1961 wetenschoplich ünnersöcht worrn is. Bet to Anfang von dat 18. Johrhunnert hett dat in Trochel twee Hööv geven. De Göder hebbt de Familie Zahrenhusen tohöört. Christian von Zahrenhusen is 1702 ahn Söhns doodbleven. Na em hett dat Balthasar von Zahrenhusen kregen. De
De Lucius-D.-Clay-Kasern weer en US-amerikaansche Kasern in Garlst. Dor weer de 2nd Armored Division (Forward) ünnerbröcht. Nöömt weer se na Lucius D. Clay, wat von 1947 bet 1949 de Militärguvernör von de Amerikaansche Besatzungszoon in Düütschland weer. De Kasern is von 1975 bet 1978 boot worrn. De Kösten weren üm un bi 140 Milljonen US-Dollar. De Hälft hett de Bundsrepublik Düütschland betahlt, den Rest de Amerikaners. De eersten 200 Soldaten sünd an’n 17. Oktober 1978 in de Kasern intagen. De Brigaad harr üm un bi 3500 Soldaten un 2500 Zivilanstellte un Familienliddmaten. Blangen Barracken, Garaaschen, en Scheetstand, Warksteden, Logistikinrichtungen un en Trainingsgelänn hett dat in Garlst ok en lütte Klinik, en Postamt, en Bökeree, en Kino un en kumbineerten Club för Offzeers un Mannschoppen geven. In’n April 1986 hett ok en Burger King in de Kasern apenmaakt. Nadem 1990 de Irak-Kries anfungen hett, de 1991 to’n Tweten Golfkrieg föhrt hett, sünd veel Soldaten ut Garlst na’n Persischen Golf verleggt worrn. 18 Soldaten ut de 2nd Armored Division (Forward) sünd in’n Golfkrieg fullen. Dat Material weer nu to’n groten Deel in de Golfregion un de ole Opgaav, de de 2nd Armored Division (Forward) in’n Kolen Krieg harr, weer wegfullen, nadem de
John Michael O’Keefe (* 18. November 1939 in New York City) is en britisch-US-amerikaansch Neurowetenschapler un Nobelpriesdräger. He is för de grundleggen Bidräg to de Rull vun den Hippocampus in rüümlich Orrienteeren un Gedächtnis bekannt. O’Keefe is Perfesser an dat Institut för kognitive Neurowetenschap vun dat University College London. O’Keefe wurr as Söhn vun irisch Inwannerer in New York boren un studeer an dat City College of New York (Bachelor-Afsluss). Dornah kreeg he sien Doktertitel in physiologischer Psychologie an de McGill University. Van 1967 af weer he weer an dat University College London un wurr dor 1987 Perfesser. He befaat sück mit de neuronale Basis speziell rüümlich Orienteeren un vun dat rüümlich Gedächtnis un de Funktion, de de Hippocampus dorbi hett. He wies, wu Oortsinformatschonen in neuronalen Nettwarken vun den Hippocampus spiekert sünd un dat dat in den Hippocampus Neuronen gifft, de för en bestimmte Oortsinformatschoon tostännig sünd (Place Cells). He hett en theoretisch Modell vun de Gedächtnisfunktschoon vun den Hippocampus entwickelt, dat he experimentell an Gnaagdeerten un Minschen överprüft hett. 1978 keem dorto en inflootriek Book vun hüm un Lynn Nadel herut. He hett sück ok mit de bi de Alzheimer-Krankheit typisch Defiziten in den Hippocampus befaat. 2008 kreeg
De SV Düünbeudel is en Sportvereen ut Düünbeudel, de in de Sportoorden Fuustball, Tennis, Dischtennis, Turnen un Radfohren aktiv is. De Vereen is 1948 in Schregenmoor grünnt worrn. De Hauptsportoord weer Football, Dischtennis weer blangenbi. Disse Vereen hett sik aver 1955 wedder oplööst. Eerst an’n 8. März 1962 hebbt sik denn wedder noog Lüüd tohoopfunnen, üm den Vereen nee to grünnen. Ditmaal weren de eersten Sportoorden Fuustball un Dischtennis. 1977 is Düünbeudel in de Fuustball-Bundsliga rinkamen. Opstunns (Saison Feld 2014) speelt de Froonslüüd von’n SV Düünbeudel in de 2. Bundsliga Noord. De Mannslüüd speelt in de Verbandsliga Noord. Websteed von’n Vereen (hoochdüütsch)
Schmidt sien Föhren is en Holt bi Garlst. Dat Naturschuulrebeed Heidhoffer Dieken is Deel von Schmidt sien Föhren. Dat Rebeed weer fröher Heid un is ünner Förster Schmidt opforst worrn. To Schmidt sien Deenstjubiläum an’n 30. September 1840 hett dat den Naam Schmidt sien Föhren kregen. De Öörd ümto sünd Garlst in’n Noorden, Freißenbüttel in’n Oosten, Heilshoorn un Bruundörp in’n Süden, Eggst in’n Süüdwesten, Koppelsbarg un Metjensann in’n Westen un Meyenborg in’n Noordwesten. An’n Westrand von’n Forst löppt de Autobahn 27 langs un in’n Oosten liggt de Lucius-D.-Clay-Kasern un en Reeg Zivilünnerkünften, för de en Deel von dat Holt ümhaut worrn is. Dat Rebeed hett ok deelwies to’n Truppenövungsplatz Garlst höört. In’n Süden bi Bruundörp liggt de 40 Hektar grote Karkhoff FriedWald Bremer Swiez.
De Hartwedel is en Eken-Böken-Holt bi Bootel. De Bodden besteiht hier ut Blocklehm. An’n Noordrand von’n Hartwedel flütt de Wiedau langs, en Stück na Süden to flütt de Rodau. De Öörd ümto sünd Heemsbünnen in’n Noorden, Brookel in’n Noordoosten, Bootel in’n Süüdoosten, Hassel in’n Süden, Hast in’n Süüdwesten un Worth in’n Noordwesten. Dat Holt hett fröher bi dat Good Bootel bihöört. 1774 is de Grött von’n Hartwedel mit 200 Morgen angeven. In’n Hartwedel liggt ok en oold Hünengraff. http://books.google.de/books?id=vQ9TAAAAcAAJ&pg=PA147 Koordinaten:53° 5′ N, 9° 28′ O
Dit Woort hett noch annere Bedüden: kiek dorför ünner Lüttje Millm un Groot Millm. Millm (hoochdüütsch Midlum) is en Dörp un billt en Oortschop binnen de Gemeen Wuster Noordseeküst in’n Landkreis Cuxhoben in Neddersassen mit 1681 Inwahners. Blangen Millm sülvs höört to dor ok de lüttjeren Öörd Kraansborg, Sorthum, Northum, Bosenbüttel, Millm-Südermarren (mit’n Hoff Rosengoorn) un -Noordermarren un Millmer Moor mit to. Millm liggt op de Kant von de Geest (Hoge Lieth) na dat Siedland von de Masch von Land Wusten. Deelwies is dat Rebeed ok Moor. De wichtigsten Waterlööp sünd Cappler Waterlöös un Wallsgroov. In’n Oosten von Millm liggt dat Naturschuulrebeed Hogensteenforst. De Naveröörd sünd Knill un Scharnst in’n Noorden, Wanhöden in’n Noordoosten, Krümpel in’n Süüdoosten, Kraansborg un Holsseln in’n Süden, Dorum in’n Süüdwesten, Cappel in’n Westen un Spiek in’n Noordwesten. In de Gemeen Millm doot de Hünengräver Millm I un Millm II liggen. De Kark in Millm is in de Midd von dat 12. Johrhunnert boot worrn. Millm kummt denn toeerst 1219 as Midelhem in de Oorkunnen vör. In dat Johr is dat Klooster in Millm grünnt worrn, dat denn na Olenwoold un noch later na Niewohl ümtagen is. De Naam bedüüdt Oort in de Midd. Millm liggt
Dit Woort hett noch annere Bedüden: kiek dorför ünner Königsmoor (Moor). Königsmoor is en Gemeen in de Samtgemeen Töst in’n Landkreis Horborg in Neddersassen mit 607 Inwahners (Stand 31. Dezember 2022). An’n Noordrand von de Gemeen flütt de Wümm langs. In’n Oosten liggt dat Naturschuulrebeed Sniggenstieg, in’n Noordwesten dat Ekelmoor un in’n Oosten dat Bövere Wümmdaal. De Navergemenen sünd Wist un Töst in’n Noorden, Otter in’n Oosten, Snevern (Landkreis Heidkreis) in’n Süüdoosten, Fintel, Vahl, Lauenbrüch in’n Süden un Stemmen in’n Westen (de letzten veer in’n Landkreis Rodenborg). De Naveröörd sünd Wümm un Avensermoor in’n Noordwesten, Töst-Land un Dreehusen in’n Noorden, Riepshoff, Depenbrook un Otter in’n Noordoosten, Wümmgrund in’n Oosten, Schiel un Wessloh in’n Süüdoosten, Host, Vosshusen, Fintel, Stell un Vahl in’n Süden un Dreehusen, Riep, Lauenbrüch, Stemmerfeld un Stemmen in’n Süüdwesten. Königsmoor is as Moorkolonie grünnt worrn. Fröher hett de Gegend Todtholtmoor oder Rieper Moor heten. Eerst 1860 hett de Oort den hüdigen Naam Königsmoor kregen. Dat Rebeed hett bi de Gemeen Wist bihöört. 1887 is de Moorversöökssstatschoon Königsmoor anleggt worrn, de aver blots bet 1890 bestahn hett. 1910 is denn as Aflegger von de Moorversööksstatschoon Bremen en ne’e Statschoon anleggt worrn, de bet 1974 Bestand harr. In’n Eersten Weltkrieg
Dreehusen betekent Dreehusen, Oort in de Gemeen Door'm in’n Landkreis Auerk, Neddersassen, Dreehusen, Oort in de Gemeen Jesborg in’n Landkreis Horborg, Neddersassen, Dreehusen, Oort in de Gemeen Töst in’n Landkreis Horborg, Neddersassen, Dreehusen, Oort in de Gemeen Stemmen in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Glen Albyn weer en Whiskybrenneree in Inverness, Schottland. De Brenneree is an’n 10. Oktober 1844 dör James Sutherland grünnt worrn. In’n November 1849 sünd Deelen vun de Distille dör en Füür tonichten maakt worrn, man al in’n Februar 1850 güng dat mit de Produkschoon wieter. De Brenneree schüll vun 1855 an verköfft warrn, man en Köper is nich funnen worrn. So weer se 1866 stillleggt un blots noch as Koornmöhl bruukt worrn. Eerst 1884 is se vun Gregory and Co. wedder to en Brenneree ümboet worrn. Vun 1917 bit 1919 deen de Anlaag as Marine-Stüttpunkt för de US-Amerikaners. In disses Tiet weern dor ansteed vun Whisky Seemienen herstellt. 1920 is de Brenneree denn vun James Mackinlay un John Birnie (Mackinlay & Birnie Ltd.) övernahmen worrn. 1972 weer se an Distillers Company Limited (DCL) verköfft. In’t Johr 1983 is se denn dicht maakt worrn un 1986 weer se denn afreten. Vundaag steiht op dat Rebeet en Supermarkt. De Destille Glen Albyn höör to de Region (nöördliche) Highlands. Jüst so as bi de Brenneree Glen Mhor gegenöver keem dat Water för de Produkschoon ut den Stroom Ness. Se barg een Wash still un een Spirit still, de vun Fleming, Bennet & McLaren
Oban is en Whiskybrenneree in de Stadt Oban, Argyll, Schottland. Se höört to den Snapskunzern Diageo (ehmols United Distillers), de den Whisky as Deel vun de Classic-Malts-Reeg op’n Markt bringen deit. De Bowarken sünd in de schottischen Denkmollisten in de Kategorie B opföhrt. De Brenneree Oban is 1794 vun de Bröder John un Hugh Stevenson grünnt worrn. De lütte Havenstadt Oban is üm de Destille rüm entstahn, de vundaag in’t Hart vun de Stadt liggt. 1866 güng de Oban-Brenneree an Peter Cumstie, de ehr 1883 an James Walter Higgin wieter verköfft hett. De hett ehr 1890 renoveren laten. Man, de Bo vun ne’e Lagerhüüs müss aver afbroken warrn, vunwegen dat archäoloogsche Funnen maakt weern – de ruchweg 5000 Johren ollen Överresten vun söss utwassen Minschen un veer Kinner. Disse Funnen künnt vundaag in’t National Museum of Antiquities in Edinburgh bekeken warrn. 1898 güng de Brenneree an Alexander Edward, de dormols ok de Aultmore-Brenneree besitten de. In’t Johr 1923 weer Oban an Dewar & Sons verköfft un dormit opletzt an Diageo, de vundaag de Besitter is. In de Johren 1931 bit 1937 un 1969 bit 1972 weer in de Destille nich produzeert. De Oban-Brenneree tellt to de Whisky-Region (westliche) Highlands un
Borchel (hoochdüütsch Borchel) is en Dörp in de Gemeen Rodenborg in’n Landkreis Rodenborg, Neddersassen. De lüttjen Öörd Stellmoor un Borchelhoff höört ok mit bi Borchel bi. Dat Rebeed von Borchel is Moor. In’n Süden von Borchel liggt de Luhner Forst un un’n Süüdoosten de Weichel. Borchelhoff in’n Noorden liggt op en Geestinsel. De Naveröörd sünd Langenhörn un Abbendörp in’n Noorden, Hetzweeg un Westerholt in’n Noordoosten, Rodenborg in’n Süüdoosten, Luhn in’n Süden, Boitzen un Höperhöben in’n Süüdwesten, Mulmshoorn in’n Westen un Heesdörp in’n Noordwesten. De öllste Deel von Borchel is de Borchelhoff, de 1432 as Hoff uppe dem borchel toeerst in de Oorkunnen vörkummt. 1690 hett de Familie Clüver en Schaperee in’t Borcheler Holt grünnt. Dat hüdige Borchel is 1803 as Moorkolonie mit 40 Steden grünnt worrn. Düsse Kolonie is ok Borchelsmoor nöömt worrn. Dat is en Naklapp to de Moorkolonisatschoon ünner Jürgen Christian Findörp ween, de to disse Tied al doodbleven weer. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat
Dat Ronolulu Rodenborg is en Swemmbad in Rodenborg in’n Landkreis Rodenborg, dat von de Stadtwarken Rodenborg bedreven warrt. Dat liggt an de Nödenstraat dicht bi dat Över von de Wümm. Dat Hallen- un Freebad, dat de Stadt Rodenborg tohöört hett, hebbt de Stadtwarken Rodenborg 1985 övernahmen. Dat Bad is 1992/1993 kumplett ümboot worrn un hett denn den Naam Ronolulu kregen. Dat Ronolulu hett binnen en Becken von 25 m x 12,50 m mit 5 Bahnen, en Nichswemmerbecken von 20 m x 10 m, de Een- un Dree-Meter-Breder un den Fiev-Meter-Toorn mit Sprungbecken von 12,40 x 10,70 m, en 29,0 m² groot Planschbecken för ganz lütte Kinner, en 5 x 2,50 m groot Kinnerbecken un en 84 Meter lange Waterrutsch, de in en egen, sied Rutschenbecken ennt, dat 17 m² groot is. Buten gifft dat en 15 Meter breed 50-Meter-Becken, en 516 m² groot Beleevnis-Becken, en 12 Meter lange un dree Meter brede Rutsch un en 110 m² groot Becken för ganz lütte Kinner. De Beckens buten sünd von Mai bet Enn September apen. Tosätzlich gifft dat noch en Saunalandschop mit twee Saunas, en Dampbad, en Sanarium un en Soolbecken. Websteed von dat Swemmbad (hoochdüütsch) Koordinaten:53° 7′ N, 9° 24′ O